'યુ આર ગ્રેટ!' શ્રીકાંત બબડ્યો, 'ગ્રેટ ચીટર' એની કોમેન્ટ સાંભળીને રમણિક ખુલ્લા દિલે હસી પડ્યો. 'ભલા માણસ, માહિતી આપનાર તો માત્ર મુદ્દા આપે. એના ઉપરથી તાણાવાણા મેળવીને વાર્તા બનાવવામાં મગજનું દહીં થઈ જાય, સમજ્યો? આ ઉપરાંત સામેના માણસોનો વિશ્વાસ સંપાદન કરી એનું મોઢું ખોલાવવાનું કામ પણ સહેલું નથી. જાતજાતના દાણા નાખીએ ત્યારે પક્ષી ચલવા આવે. સાવ ભોળા બનીને પાર્ટીને ચણાના ઝાડ ઉપર ચડાવવાની ચાલાકી આવડવી જોઈએ.'